แฟนผมพึ่งกินยาคุมได้1เดือนครับ (ยาคุมมี28เม็ด พึ่งกินได้21เม็ดครับ กำลังจะขึ้นเม็ดสีขาว ชื่อยาคุม : พรีม28 เป็นยาคุมชนิดฮอร์โมนรวมครับ) และเป็นประจำเดือนครั้งล่าสุดวันที่1มีนาคมครับ โดยมีประจำเดือนค่อนข้างน้อยครับ แล้ววันที่5มีนาคม มีการสอดใส่เข้าไป ประมาณ7-8ครั้งครับ แล้วไม่ได้มีเพศสัมพันธ์ุต่อครับ ครั้งนี้เป็นครั้งแรกครับที่มีการสอดใส่ครับ อยากทราบว่า ถ้ากินยาคุมแล้ว ไม่ได้ใส่ถุงยาง และไม่มีการหลั่ง แต่มีการสอดใส่ มีโอกาสตั้งครรภ์ได้มั้ยครับ และช่วงเวลาที่ยาคุมจะสามารถป้องกันได้คือประมาณกี่วันหรือกี่เดือนครับ
สวัสดีค่ะ หากได้ทานยาคุมกำเนิดอยู่ และทานยาเม็ดที่เป็นฮอร์โมนครบ 21 เม็ดไปแล้ว และเมื่อเริ่มทานเม็ดแป้ง ได้มีประจำเดือนมา ก็แสดงว่าไม่ได้มีการตั้งครรภ์เกิดขึ้น และหากได้มีเพศสัมพันธ์ในช่วงที่กำลังทานเม็ดแป้ง 7 เม็ดอยู่นี้ โอกาสในการตั้งครรภ์ก็จะถือว่าน้อยมาก คือน้อยกว่า 1% ค่ะ อย่างไรก็ตาม แม้จะมีการสอดใส่อวัยวะเพศเข้าสู่ช่องคลอด แต่ไม่ได้มีการหลั่งน้ำอสุจิเกิดขึ้น ทั้งภายในและภายนอกช่องคลอด โอกาสที่จะตั้งครรภ์ก็ไม่มีค่ะเมื่อทานยาคุมครบ 28 เม็ดแล้ว ก็อย่าลืมเริ่มทานยาแผงใหม่ต่อไปได้เลยค่ะ เพื่อให้การออกฤทธิ์ของยาคุมกำเนิดเป็นไปอย่างต่อเนื่อง หากหยุดทานยาคุมเมื่อไหร่ ฤทธิ์ในการป้องกันการตั้งครรภ์ก็จะหมดลงในทันทีค่ะ